चेतेश्वर पुजारा

2015- Unsold

2016- Unsold

2017- Unsold

2018- Unsold

ही कुठल्या मार्केटयार्डातली पाटी नाही. शेअर ट्रेडिंग नंबर्स नाहीत. लॉटरी-लोटो सदृश खेळांची आकडेवारी नाही. हे आकडे भाळी लिहिलेल्या माणसाचं नाव आहे चेतेश्वर पुजारा. IPL अर्थात इंडियन प्रीमिअर लीग स्पर्धेच्या लिलावात गेल्या चार वर्षात पुजाराचं नाव या बासनात गुंडाळलं गेलेल्या मंडळींमध्ये आहे.

2008 मध्ये IPL स्पर्धेचा नारळ फुटला. एप्रिल-मे हा साधारण शाळा-कॉलेजच्या मुलांचा सुट्यांचा कालावधी, संध्याकाळी 7 ते 10 अशी मॅचेसची चाहते बघू शकतील अशी प्रसारणाची हुकूमी वेळ. कोटीच्या कोटी उड्डाणं घेण्याची संधी देणारे लिलाव, टियर 2 किंवा टियर 3 सिटीतल्या जेमतेम पार्श्वभूमी असणाऱ्या मुलांना आंतरराष्ट्रीय खेळाडूंच्या बरोबरीने खेळण्याची संधी देणारी स्पर्धा.

या लीगने क्रिकेटच्या गाभ्याला धक्का लावला का, हा स्वतंत्र लेखाचा विषय. दीड महिन्यात वर्षभराची पुंजी खात्यात जमा करणारी ही स्पर्धा बघता बघता आंतरराष्ट्रीय क्रिकेट कॅलेंडरचा अविभाज्य भाग झाली. हळूहळू IPLच्या धर्तीवर जगभरात ट्वेन्टी-20 लीगचं पेव फुटलं.

सुरुवातीच्या काही वर्षात पुजा... आणखी 4000 वर्णांसाठी लेख सुरू ठेवा:
रा कोलकाता नाइट रायडर्स संघाचा भाग होता. मग विजय माल्ल्यांच्या रॉयल चॅलेंजर्स बंगळुरूच्या ताफ्यात गेला आणि तिथून प्रीती झिंटाच्या किंग्स इलेव्हन पंजाबच्या दलात सामील झाला.

त्यानंतर IPLने पुजाराला नाकारलं. तसं होणं स्वाभाविक.

पुजारा

IPLची एक मॅच तीन तास चालते - प्रत्येक इनिंग दीड तासाची. 11 खेळाडूंना मिळून 20 ओव्हर मिळतात, म्हणजे साधारणत: पहिल्या चार ते पाच बॅट्समनला खेळण्याची संधी जास्त.

बॉलर्सचं आयुष्य आणखी वाईट. प्रत्येक बॉलरला चार ओव्हर्स मिळतात. बॅट्समन पिचवर आला की त्याने बॉलच्या ठिकऱ्या करायला घेणं, हे प्रमुख काम. कमीत कमी बॉलमध्ये बॉलरला जेवढं तुडवता येईल तेवढं उत्तम. ज्याचा स्ट्राईक रेट जास्त त्याची पत जास्त. बॉलचा शेप बदलेल इतकं बदडलंत तर बेस्टच.

24 चेंडूतही किमया दाखवणारे बॉलर्स आहेत, पण एकूणात टोलेजंग फटकेबाजी मार्केट गणिताच्या दृष्टीने खपणीय. 

पुजारा या सगळ्या कल्लोळापासून दूर लोटला जाणं अगदीच स्वाभाविक. क्रिकेटचा प्राण असलेली खेळपट्टी जोखण्यासाठी पुजारा तब्येतीत वेळ घेतो. अजिबात हयगय नाही. 

ऑफस्टंपबाहेरचा बॉल बॅट वर करून सोडता येतो, यावर पुजाराची श्रद्धा आहे. 57 चेंडू आणि नावावर 2 धावा असं समीकरण त्याला अस्वस्थ करत नाही. या काळात पुजाराला पाहणं म्हणजे तीर्थक्षेत्री तादात्म्य पावलेल्या सच्च्या भाविकाला पाहण्यासारखं आहे.

वाईड बॉलला बॅट लावणं पुजारा पाप मानतो. तीन स्लिप आणि गलीच्या डोक्यावरून अपर कट वगैरे अंगलट येणारं धाडस तो करत नाही. ऑकवर्ड पोझिशनमध्ये येऊन पुल किंवा हूक मारत नाही. डाऊन द ट्रॅक येऊन सिक्स वगैरे ठोकत नाही.

लेगसाइडला कीपरच्या बाजूने फोर मारण्याचा मोह त्याला होत नाही. स्टायलिश फ्लिक वगैरे स्टंटच्या फंदात तो पडत नाही. राइड हँड बॅट्समनचा लेफ्ट हँड बॅट्समन होऊन रिव्हर्स स्विच, रिव्हर्स हिट, पॅडल स्वीप, दिलस्कूप अशा प्रेक्षणीय गोष्टी त्याला भुरळ घालत नाहीत. 

पुजाराचं तंत्र अभेद्य ठरलं

प्रत्येक बॉल बॅटच्या जवळ येईपर्यंत डोळ्यात तेल घालून पाहतो. बॉल यशस्वीपणे तटवून काढणं हे लुप्त होणारं कौशल्य पुजारा प्राणपणाने जपतो. प्रत्येक बॉलवर रन करायलाच हवी, असं त्याला जराही वाटत नाही. सेहवाग-वॉर्नर यांच्याप्रमाणे एका सेशनमध्ये सेंच्युरी ठोकावी, असं बंडखोरी विचार त्याच्या मनाला शिवत नाहीत. त्याची अशी एक लढाई असते.

बॉलरच्या नावावर डॉट बॉलच्या नोंदी वाढू लागतात. मोठी जहाजं खोल समुद्रात...